Diari Oficial de la Generalitat Valenciana


Sumari del DOGV 9808, del 13-03-2024 (2024/1839)

RESOLUCIÓ de 23 de gener de 2024, de la Presidència del Consorci Hospitalari Provincial de Castelló, convocatòria per a la provisió de diversos llocs d'especial responsabilitat i confiança dins de l'àrea funcional d'infermeria, i de conformitat amb la seua classificació en la relació de llocs de treball del Consorci, i també la seua configuració normativa, mitjançant el sistema selectiu de convocatòria pública de lliure designació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1839


Data del document
:   23-01-2024

Organisme emissor
:   Consorci Hospitalari Provincial de Castelló

Tipus de document
:   Resolució

Descriptors 

:   * Consorci Hospitalari Provincial de Castelló

RESOLUCIÓ de 23 de gener de 2024, de la Presidència del Consorci Hospitalari Provincial de Castelló, convocatòria per a la provisió de diversos llocs d'especial responsabilitat i confiança dins de l'àrea funcional d'infermeria, i de conformitat amb la seua classificació en la relació de llocs de treball del Consorci, i també la seua configuració normativa, mitjançant el sistema selectiu de convocatòria pública de lliure designació. [2024/1839]  
  
  
El president del Consell de Govern del Consorci Hospitalari Provincial de Castelló (CHPCS), en virtut de les atribucions establides en l'Acord de delegació d'atribucions, aprovat pel Consell de Govern del Consorci de data 31 de maig de 2021, apartat primer A, 2 i 4, del Consorci Hospitalari Provincial de Castelló, fent ús de les competències atribuïdes per Acord de delegació d'atribucions aprovat pel Consell de Govern del Consorci, de 31 de maig de 2021, disposa:  
  
Vista la necessitat de procedir a la provisió reglamentària de diversos llocs de treball amb funcions d'especial responsabilitat i confiança, diferents als corresponents a la funció administrativa i que no tenen caràcter directiu, i de conformitat amb el sistema de provisió de llocs a través del sistema de convocatòria pública de lliure designació, que resulten vacants en la relació de llocs de treball de personal funcionari del CHPCS, i la relació dels quals s'incorpora a esta resolució com a annex II.  
Resultant que en la relació de llocs de treball del Consorci Hospitalari Provincial de Castelló publicada en el DOGV número 8023, del 20 d'abril de 2017, correcció d'errades en DOGV núm. 8034, de 8 de maig de 2017, i que resulta vigent en l'actualitat per execució de la part dispositiva de la Sentència del Jutjat Contenciós Administratiu número 2 de Castelló, ST 87/2023 de 9 de març, amb les modificacions que esta relació de llocs haja pogut experimentar posteriorment amb vista a la incorporació de noves places i llocs de plantilla com a actes administratius que són objecte de conversió o conservació, no obstant els efectes de nul·litat absoluta que porta com a efecte l'execució de la sentència a què s'ha fet referència amb vista a l'Acord del Consell de Govern, de data 10 de juny de 2020, que declara aprovada la plantilla orgànica de 2020 del CHPCS.  
Considerant que la provisió d'estos lloc de treball ha d'efectuar-se pel sistema de lliure designació atenent la seua classificació en la relació de llocs de treball, i que esta s'acorda tenint en compte els articles 109 i 115 de la Llei 4/2021, de 16 d'abril, de la funció pública valenciana; els articles 80 i 83 de l'Estatut bàsic de l'empleat públic; el Reial decret legislatiu 5/2015, de 30 d'octubre, i atenent, a més, a les bases generals per a la provisió de places de caràcter directiu, places de lliure designació, direccions de servici o secció assistencials, direccions de servici, secció no assistencial i direcció de grup, equip i altres llocs singularitzats no assistencials, aprovades pel Consell de Govern del Consorci en data 14 de desembre de 2022, publicades en el DOGV núm. 9508 de 10 de gener de 2023, i que van ser prèviament negociades en sessió extraordinària de la Mesa General de Negociació del CHPCS de data 23 de novembre de 2022.  
  
Resultant que el Consorci Hospitalari Provincial de Castelló està adscrit a la Generalitat a través de la Conselleria de Sanitat, Administració sanitària responsable de la gestió dels servicis sanitaris en el seu àmbit territorial d'actuació, i els actes del Consorci subjectes directament o indirectament al poder de decisió d'esta administració.  
  
Resultant que de conformitat amb l'estructura organitzativa del CHPCS els llocs objecte de la present convocatòria estan adscrits funcionalment a l'àrea d'infermeria, llocs de supervisió.  
Resultant que de conformitat amb la normativa que regula la creació de les categories professionals/llocs de treball, objecte de la present convocatòria, s'exigix per a la seua provisió la titularitat de plaça en propietat en categoria professional/grup professional/ cos o escala per a l'accés de la qual s'haja exigit el nivell de titulació exigit en la normativa aplicable.  
Resultant que de conformitat amb la normativa exposada i la relació de llocs de treball, els llocs de personal amb funcions d'especial responsabilitat i confiança corresponents a l'àrea funcional d'infermeria, els llocs 1144, supervisor/a general, i 713, supervisor/a general, han de ser proveïts pel sistema de lliure designació la convocatòria dels quals consistirà en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'acompliment de la plaça, tenint en compte el principi d'igualtat real de dones i homes i la prohibició de discriminació per raó de gènere, i tendint a la paritat de dones i homes en esta mena de nomenaments i que haurà de resoldre's la seua adjudicació a la persona que considere més idònia per al lloc o declarar-lo desert, encara que existisca personal que reunisca els requisits exigits si considera que cap d'estos resulta idoni per a exercir-lo.  
  
En virtut de les consideracions exposades, resolc:  
  
Primer  
Convocar, mitjançant el sistema de lliure designació, la provisió dels llocs de treball corresponents a l'àrea funcional d'infermeria del Consorci Hospitalari Provincial de Castelló que s'esmenten en l'annex II d'esta resolució, de conformitat amb les bases que han de regir el procés de selecció segons l'annex I que s'incorpora a esta resolució, en aplicació de les bases de provisió de llocs de treball del CHPCS, aprovades per Consell de Govern del CHPCS, de data 14 desembre de 2022, i publicades en el DOGV número 9508, de 10 de gener de 2023, amb aplicació, en allò que resulte necessari per resultar procedent per a la seua interpretació i integració de llacunes, o en el no específicament regulat, per la normativa de funció pública sectorial que resulte d'aplicació.  
  
Segon  
Contra esta resolució, que posa fi a la via administrativa, es pot interposar recurs potestatiu de reposició en el termini d'un mes comptat des de l'endemà de la seua notificació, davant el mateix òrgan que va dictar l'acte que s'impugna, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. La interposició del recurs, excepte en els casos en els quals una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de l'esmentada Llei 39/2015, d'1 d'octubre. Alternativament podrà interposar de conformitat amb els articles 8, 45 i 46 de la Llei 29/1998, de 13 de juliol, recurs contenciós administratiu davant els òrgans competents de la jurisdicció contenciosa administrativa de la Comunitat Valenciana, dins del termini de dos mesos comptats des de l'endemà d'esta notificació. En cas d'optar pel recurs potestatiu de reposició, no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci administratiu. Tot això sense perjuí de qualsevol altre recurs o acció que estime procedent.  
  
Castelló de la Plana, 23 de gener de 2024.- El president del Consell de Govern del CHPCS, acord de delegació de competències del Consell de Govern del CHPCS de 31.05.2021 (DOGV núm. 9107, de 15.06.2021): Marciano Gómez Gómez.  
  
  
ANNEX I  
Bases de la convocatòria  
  
1. Objecte  
Estes bases tenen per objecte regular la provisió, mitjançant el sistema de lliure designació, consistent en l'apreciació discrecional de la idoneïtat de les persones candidates en relació amb els requisits exigits per a l'acompliment de dos llocs de treball en el Consorci Hospitalari Provincial de Castelló que s'especifiquen a continuació, atenent principis de mèrit i capacitat i criteris d'idoneïtat, garantint la igualtat, publicitat i concurrència competitiva.  
  
Característiques dels llocs convocats:  
Nombre de llocs convocats: 1  
Número d'identificació del lloc en la plantilla: 1144  
Denominació: supervisor/a general  
Subgrup: A2  
Assistencial: sí  
Nivell de complement de destí: 23  
Complement específic mensual: 1.201,72  
Ubicació del lloc: Direcció d'Infermeria del Consorci Hospitalari Provincial de Castelló  
Règim de prestació de servicis: de dilluns a divendres vesprades/nits (de 15.00 h a0 8.00 h) i dissabtes, diumenges i festius 24 hores torn rotatori.  
Requisits titulació: graduat/ada o diplomat/ada universitari/ària en Infermeria o ajudant tècnic/a sanitari/ària. Graduat/ada o diplomat/ada universitari/ària en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
Nombre de llocs convocats: 1  
Número d'identificació del lloc en la plantilla: 713  
Denominació: supervisor/a general  
Subgrup: A2  
Assistencial: sí  
Nivell de complement de destí: 23  
Complement específic mensual: 1.201,72  
Ubicació del lloc: Direcció d'Infermeria del Consorci Hospitalari Provincial de Castelló  
Règim de prestació de servicis: de dilluns a divendres vesprades/nits (de 15.00 h a 08.00 h) i dissabtes, diumenges i festius 24 hores torn rotatori.  
Requisits titulació: graduat/ada o diplomat/ada universitari/ària en Infermeria o ajudant tècnic/a sanitari/ària. Graduat/ada o diplomat/ada universitari/ària en Fisioteràpia o equivalent o títol oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a la categoria.  
  
2. Requisits que han de reunir les persones aspirants  
Hauran de complir-se l'últim dia de termini legal de presentació de sol·licituds, i mantindre's fins a la presa de possessió.  
a) Posseir la nacionalitat espanyola o de qualsevol altre estat membre de la Unió Europea, i també d'aquells estats als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de persones treballadores. Així mateix, podran participar, qualsevol que siga la seua nacionalitat, els qui siguen cònjuges d'espanyols i de nacionals d'altres estats membres de la Unió Europea, sempre que no estiguen en separació de dret, i els seus descendents i els seus cònjuges sempre que no estiguen en separació de dret, siguen menors de vint-i-un anys o majors d'esta edat dependents.  
b) Estar en possessió de la titulació necessària en relació amb les característiques del lloc, de conformitat amb la normativa aplicable i el que s'establix en la present convocatòria, i també posseir la capacitat adequada per a l'acompliment.  
c) Tindre la condició de personal empleat públic fix o de carrera del Consorci Hospitalari Provincial de Castelló.  
e) No haver sigut separat del servici, mitjançant expedient disciplinari, en qualsevol servici de salut o administració pública ni trobar-se inhabilitat amb caràcter ferm per a l'exercici de funcions públiques ni, si és el cas, per a la corresponent professió.  
f) No excedir de l'edat de jubilació.  
g) Posseir les capacitats físiques i psíquiques necessàries per a l'acompliment de les funcions que es deriven del corresponent nomenament.  
h) Així mateix, i conforme al que es disposa en l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil, en les professions, oficis i activitats que impliquen contacte habitual amb menors, serà requisit no haver sigut condemnat o condemnada per sentència ferma per algun delicte contra la llibertat i indemnitat sexual, que inclou l'agressió i abús sexual, assetjament sexual, exhibicionisme i provocació sexual, prostitució i explotació sexual i corrupció de menors, i també per tràfic d'éssers humans. En el moment de la contractació. la persona interessada haurà d'acreditar esta circumstància mitjançant l'aportació d'una certificació negativa del registre central de delinqüents sexuals.  
  
3. Presentació de sol·licituds i requisits específics de presentació  
  
3.1. En el procés selectiu mitjançant el sistema de lliure designació juntament amb la sol·licitud, les persones concursants hauran d'aportar la documentació, original o degudament compulsada, següent:  
a) Certificat que acredite la condició d'empleat/ada públic/a, laboral fix o de funcionari/ària de carrera del Consorci Hospitalari Provincial de Castelló.  
b) Titulació corresponent al grup de classificació professional o certificació acadèmica que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes a l'estranger, credencial que acredite l'homologació que corresponga.  
c) Currículum professional o historial professional de competències i capacitats del personal aspirant, en el qual es resumisca la formació i mèrits acadèmics, l'experiència professional i de gestió en l'acompliment del lloc convocat o llocs de treball amb funcions similars a les del lloc a què es concursa, i també documentació justificativa dels mèrits al·legats, juntament amb una memòria explicativa de les línies fonamentals i objectius a aconseguir en el lloc sol·licitat, anàlisi del lloc, característiques, condicions, mitjans necessaris, propostes de millora en el desenvolupament de funcions i totes aquelles qüestions que l'aspirant considere d'interés o importància, l'extensió de la qual no podrà excedir de 20 folis.  
3.2. Les sol·licituds es realitzen a través del registre d'entrada del Consorci Hospitalari Provincial de Castelló (per motius informàtics que dificulten el seu tràmit electrònic), i caldrà adjuntar-hi tota la documentació acreditativa que s'indica en l'apartat 3.1  
3.3. Termini de presentació de sol·licituds: serà de 15 dies naturals comptats a partir de la publicació en el Diari Oficial de la Generalitat Valenciana d'esta convocatòria.  
  
4. Valoració i resolució  
La direcció corresponent al lloc convocat, juntament amb una comissió d'almenys dos membres nomenats per a tal fi, comprovaran el compliment dels requisits de participació i en cas que siga procedent, podrà requerir a les persones interessades perquè en un termini de 10 dies hàbils realitzen les esmenes que corresponguen, procedint a valorar els mèrits acreditats per les persones sol·licitants en relació amb el seu currículum professional, i també una memòria explicativa de les línies fonamentals a seguir i els objectius a aconseguir del lloc que se sol·licita, i podrà, potestativament, preveure's en la convocatòria la realització d'una entrevista. Esta direcció emetrà informe proposta d'adjudicació, preceptiu i no vinculant, en relació amb les sol·licituds que complixen els requisits i l'elevarà a la Gerència del Consorci Hospitalari Provincial de Castelló perquè adopte la resolució pertinent.  
  
  
5. Resolució i nomenament  
La persona aspirant seleccionada serà nomenada mitjançant resolució de l'òrgan competent en el Consorci Hospitalari Provincial de Castelló, que serà publicada en la pàgina web del Consorci Hospitalari Provincial de Castelló servint de notificació a totes les persones interessades a l'efecte de possibles impugnacions o recursos.  
La convocatòria podrà ser declarada deserta, per acord motivat, quan no concórreguen aspirants idonis per al seu acompliment.  
La persona que siga seleccionada per a ocupar el lloc objecte d'esta convocatòria quedarà o romandrà en la situació administrativa que li corresponga segons la seua vinculació i règim jurídic en el Consorci Hospitalari Provincial de Castelló. Serà nomenada d'acord amb el que s'ha indicat, i el seu cessament serà discrecional per part de l'òrgan competent per al seu nomenament.  
  
  
  
  
  
  
ANNEX II  
  
Número de lloc Naturalesa Denominació i ubicació en Consorci Hospitalari  
1144 Funcionari/ària Supervisor/a general  
713 Funcionari/ària Supervisor/a general